**ÚSTAVNOPRÁVNY VÝBOR**

**NÁRODNEJ RADY SLOVENSKEJ REPUBLIKY**

77. schôdza

Číslo: PREDS-653/2014

447

**U z n e s e n i e**

**Ústavnoprávneho výboru Národnej rady Slovenskej republiky**

**z 3. júla 2014**

k zákonu z 24. júna 2014, ktorým sa mení a dopĺňa zákon č. 385/2000 Z. z. o sudcoch a  prísediacich a o zmene a doplnení niektorých zákonov v znení neskorších predpisov a  ktorým sa menia a dopĺňajú niektoré zákony, vrátenému prezidentom Slovenskej republiky na opätovné prerokovanie Národnou radou Slovenskej republiky (tlač 1091)

**Ústavnoprávny výbor Národnej rady Slovenskej republiky**

**A. p r e r o k o v a l**

pripomienky prezidenta Slovenskej republiky uvedené v III. časti rozhodnutia prezidenta Slovenskej republiky z 3. júla 2014 číslo 1494-2014-BA;

**B. o d p o r ú č a**

Národnej rade Slovenskej republiky

**schváliť** zákon z 24. júna 2014, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 1091) **v pôvodnom znení;**

**C. p o v e r u j e**

predsedu výboru, aby výsledky rokovania Ústavnoprávneho výboru Národnej rady Slovenskej republiky z 3. júla 2014 spracoval do písomnej správy Ústavnoprávneho výboru Národnej rady Slovenskej republiky podľa § 78 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a predložil ju na schválenie Ústavnoprávnemu výboru Národnej rady Slovenskej republiky ako gestorskému výboru.

Róbert Madej

predseda výboru

overovatelia výboru:

Miroslav Kadúc

Anton Martvoň